Birtist í Fréttablaðinu 25.04.13 . Í pistli sem thorgils@frettabladid.is skrifar á ritstjórnarsíðu Fréttablaðsins í gær undir fyrirsöginni Fundið fé er fjallað um þá áráttu ráðherra að koma færandi hendi fyrir kosningar , skrifandi upp á framtíðarskuldbindingar án nokkurra heimilda . Loforðin eru þá gefin um fé sem ekki er í hendi . Einhverra hluta vegna er ég heiðraður sérstaklega með myndbirtingu og talin upp meint loddaratrikk mín . Þetta þarfnast leiðréttingar við . 1 . Fangelsi á Hólmsheiði . Hið rétta er að þar ákvað Alþingi á sl. þingi að veita fjarmunum til nýrrar fangelsbyggingar eftir rúmlega hálfrar aldrar þjark og stöðnun . Fyrstu skóflustungu fögnuðu starfsmenn Fangelsisstofnunar , fangaverðir , lögreglumenn og fleiri nýlega . 2 . Endurnýjun björgunarflota Slysavarnarfélagsins Landsbjargar . Hið rétta er að þar hefur Alþingi samþykkt þingsályktunartillögu þingmanna úr öllum flokkum undir forystu Jóns Gunnarssonar , þingmanns Sjálfstæðisflokksins og fyrrverandi forseta Slysavarnarfélagsins Landsbjargar , og ákvað að veita 30 milljónum króna árlega í átta ár til þessa löngu tímabæra verkefnis . Samtökin efndu til fundar með fréttamönnum í tilefni þess að samkomulagið var undirritað . 3 . Ný flugstöð í Reykjavík . Síðan nefnir thorgils@frettabladid.is að ég sé á förum til Vestmannaeyja að skýra opinberlega frá stöðunni í ferjumálum ásamt bæjarstjórn Vestmannaeyinga . Aftur þar er um að ræða fé sem fjárveitingarvaldið á Alþingi hefur ákveðið að ráðstafa . Það er eðlilegt að fulltrúi framkvæmdavaldsins greini frá stöðu mála í lok kjörtímabils . Hér eru því engin trikk á ferðinni ágætur thorgils@frettabladid.is , engar framtíðarávísanir án innistæðu , ekkert fundið fé upp úr hatti , aðeins fé sem Alþingi hefur samþykkt að veita til þessara þörfu verkefna .